Diari Oficial de la Generalitat Valenciana


Sumari del DOGV 8287, del 04-05-2018 (2018/3620)

RESOLUCIÓ de 4 d'abril de 2018, de la Conselleria d'Educació, Investigació, Cultura i Esport, per la qual s'accepta la donació de les obres de Javier de Winthuysen y Losada Baladres del riu i Pont de Santa Eulària des Riu, amb destinació al Museu de Belles Arts de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8287

Data del DOGV
:   04-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3620


Data del document
:   04-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 4 d'abril de 2018, de la Conselleria d'Educació, Investigació, Cultura i Esport, per la qual s'accepta la donació de les obres de Javier de Winthuysen y Losada Baladres del riu i Pont de Santa Eulària des Riu, amb destinació al Museu de Belles Arts de València. [2018/3620]  
Vista l'oferta de donació de les obres de Javier de Winthuysen y Losada que s'indiquen a continuació, presentada davant del Museu de Belles Arts de València per Teresa Winthuysen Alexander en data 24 de febrer de 2017:  
Baladres del riu i Pont de Santa Eulària des Riu.  
Vista la declaració responsable de Teresa Winthuysen Alexander, per la qual constata que les obres oferides en donació són de la seua propietat i estan lliures de càrregues o altres gravàmens.  
Vist l'informe emés pel tècnic d'art valencià David Gimilio Sanz, de data 13 de febrer de 2018, de valoració artística i d'interés per al museu i la seua valoració econòmica.  
Fent ús de les competències que m'atorga l'article 43.5 de la Llei 14/2003, de patrimoni de la Generalitat Valenciana, i de les atribucions conferides per mitjà de la Llei 5/1983, de 30 de desembre, del Consell, i segons el Reglament orgànic i funcional de la Conselleria d'Educació, Investigació, Cultura i Esport, aprovat per Decret 155/2015, de 18 de setembre, del Consell, modificat pel Decret 73/2016, de 10 de juny, del Consell (DOGV 7806), resolc:  
  
Primer  
Acceptar l'oferta de donació de les obres Baladres del riu i Pont de Santa Eulària des Riu de l'autor Javier de Winthuysen y Losada, que efectua Teresa Winthuysen Alexander, com a la seua propietària.  
  
Segon  
Que les obres donades passen a formar part del patrimoni cultural valencià i queden depositades al Museu de Belles Arts de València per a la seua exhibició pública.  
  
De conformitat amb el que estableixen els articles 112 i 114 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de publicar-se.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se.  
  
València, 4 d'abril de 2018. El conseller d'Educació, Investigació, Cultura i Esport: Vicent Marzà Ibáñez.